Er penn-kentañ e veze fardet salami diwar tammoù kig-moch ha holen a veze lakaet da sechiñ er-maez e-barzh un tamm krochen. Ur meuz priziet gant peizanted Italia e oa, peogwir e challent mirout anezhañ e-pad tost bloaz, hag un doare a oa da gaout kig da zebriñ e ken kaz e vije bet un diouer a seurtoù kig all. Hiziv an deiz e kaver a bep seurt salami, ha fardet e vez e meur a vro. Lod brasañ ar seurtoù salami a vez temzet gant meskajoù spisoù ha louzoù-kegin.